LIETUVOS RESPUBLIKOS FINANSŲ MINISTRO

Į S A K Y M A S

DĖL CENTRINĖS VALDŽIOS IR VALSTYBĖS SOCIALINĖS APSAUGOS FONDŲ SEKTORIAMS PRISKIRIAMŲ SUBJEKTŲ SKOLINIŲ ĮSIPAREIGOJIMŲ APSKAITOS TAISYKLIŲ PATVIRTINIMO

2004 m. kovo 17 d. Nr. 1K-086

Vilnius

Vadovaudamasis Lietuvos Respublikos valstybės skolos įstatymo (Žin., 1996, Nr. 86-2045; 2004, Nr. 4-31) 3 straipsnio 4 dalies 1 ir 2 punktais,

Tvirtinu Centrinės valdžios ir valstybės socialinės apsaugos fondų sektoriui priskiriamų subjektų skolinių įsipareigojimų apskaitos taisykles (pridedama).

ŪKIO MINISTRAS,

PAVADUOJANTIS FINANSŲ MINISTRĄ	PETRAS ČĖSNA

PATVIRTINTA

Lietuvos Respublikos finansų ministro

2004 m. kovo 17 d. įsakymu Nr. 1K-086

CENTRINĖS VALDŽIOS IR VALSTYBĖS SOCIALINĖS APSAUGOS FONDŲ SEKTORIAMS PRISKIRIAMŲ SUBJEKTŲ SKOLINIŲ ĮSIPAREIGOJIMŲ APSKAITOS TAISYKLĖS

I. BENDROSIOS NUOSTATOS

1. Šios taisyklės reglamentuoja centrinės valdžios ir valstybės socialinės apsaugos fondų sektoriams priskiriamų subjektų skolinių įsipareigojimų apskaitą. Jos taikomos:

1.1. sisteminant, kaupiant, saugant ir tvarkant duomenis apie visas centrinės valdžios ir valstybės socialinės apsaugos fondų sektoriams priskiriamų subjektų gautas paskolas bei kitus skolinius įsipareigojimus;

1.2. tvarkant centrinės valdžios ir valstybės socialinės apsaugos fondų sektoriams priskiriamų subjektų skolos apskaitą ir atskaitomybę.

2. Šiose taisyklėse vartojamos sąvokos atitinka sąvokas, apibrėžtas Lietuvos Respublikos valstybės skolos įstatyme (Žin., 1996, Nr. 86-2045; 2004, Nr. 4-31).

3. Centrinės valdžios ir valstybės socialinės apsaugos fondų sektoriams priskiriamų subjektų skolinių įsipareigojimų apskaitos sistemą sudaro:

3.1. Centrinės valdžios sektoriui priskiriamų subjektų gaunamų vidaus (užsienio) paskolų žiniaraštis;

3.2. Lietuvos Respublikos Vyriausybės vertybinių popierių, išleistų vidaus (užsienio) rinkoje, emisijų žiniaraštis;

3.3. Valstybės socialinės apsaugos fondų sektoriui priskiriamų subjektų gaunamų vidaus (užsienio) paskolų žiniaraštis.

4. Taisyklių 3 punkte nurodyti žiniaraščiai tvarkomi pagal Lietuvos Respublikos valstybės skolos įstatymą, kitus įstatymus ir teisės aktus, reglamentuojančius valstybės skolos apskaitą, taip pat pagal šias taisykles.

5. Finansų ministerija, tvarkydama valstybės skolos apskaitą ir atskaitomybę:

5.1. registruoja centrinės valdžios ir valstybės socialinės apsaugos fondų sektoriams priskiriamų subjektų gaunamas paskolas pagal paskolos sutarties arba kitų įsipareigojamųjų skolos dokumentų pasirašymo dieną;

5.2. registruoja centrinės valdžios perimtus skolinius įsipareigojimus už bankrutavusius ir likviduotus ūkio subjektus, gavusius paskolas su valstybės garantija, pagal teismo nutarties įsiteisėjimo dieną;

5.3. registruoja Lietuvos Respublikos Vyriausybės vertybinių popierių emisijas pagal emisijos išleidimo dieną;

5.4. teisės aktų nustatyta tvarka teikia informaciją apie taisyklių 3 punkte nurodytus žiniaraščius kaupiamus duomenis valstybės įstaigoms ir institucijoms, taip pat paskolų sutartyse su kreditoriais nustatytais atvejais, jeigu tai nėra konfidenciali šalių informacija;

5.5. reguliariai atnaujina žiniaraščių duomenis ir užtikrina tinkamą jų tvarkymą;

5.6. atlieka kitas su valstybės skolos apskaita susijusias funkcijas.

6. Įrašyti duomenis į žiniaraščius, juos tvarkyti turi teisę tik Finansų ministerijos valstybės tarnautojai, kuriems pagal pareigybių aprašymą priskirta juos tvarkyti.

7. Žiniaraščių duomenys, kurie gali būti tikslinami:

7.1. metinė palūkanų norma, paskolos suteikimo terminas ir kiti duomenys – pasikeitus šalių susitarimu paskolos sutarties sąlygoms;

7.2. skolininkas – perkėlus skolą kitam ūkio subjektui;

7.3. kreditorius – perleidus reikalavimą trečiajam asmeniui;

7.4. skolininko arba kreditoriaus pavadinimas – gavus rašytinį pranešimą apie pakeitimus;

7.5. anksčiau paskelbti paskolos gavimo arba grąžinimo duomenys – gavus kreditoriaus rašytinį pranešimą apie skolos likutį metų pabaigoje.

8. Žiniaraščiai sudaromi pagal ataskaitinio mėnesio paskutinės dienos būklę iki kito mėnesio 25 dienos.

9. Pasibaigus ataskaitiniams metams, iš žiniaraščių išbraukiami įvykdyti įsipareigojimai.

10. Kai įsipareigojimas prisiimtas užsienio valiuta, žiniaraščiuose duomenys pateikiami užsienio valiuta ir litais dviejų ženklų po kablelio tikslumu, kai įsipareigojimas prisiimtas nacionaline valiuta, – litais dviejų ženklų po kablelio tikslumu.

11. Finansų ministerijos valstybės tarnautojai, tvarkantys žiniaraščius, turi teisę žiniaraščio paskutinio puslapio apačioje pateikti pastabas visais šiose taisyklėse nenumatytais atvejais.

II. CENTRINĖS VALDŽIOS SEKTORIUI PRISKIRIAMŲ SUBJEKTŲ GAUNAMŲ VIDAUS (UŽSIENIO) PASKOLŲ ŽINIARAŠČIO SUDARYMAS

12. Pildant centrinės valdžios sektoriui priskiriamų subjektų gaunamų vidaus (užsienio) paskolų žiniaraštį (1 priedas), įrašoma:

A skiltyje – valstybės vardu gaunamai paskolai suteiktas devynženklis žiniaraščio numeris (x-xxxx-xxxx), kurio pirmasis skaičius reiškia žiniaraščio kodą kompiuterinėje programoje, kiti keturi skaičiai – paskolos sutarties pasirašymo metus (nuo 1999 metų), o paskutiniai keturi – eilės numerį. Kai paskola imama dalimis, kiekvienai daliai papildomai suteikiamas dviženklis eilės numeris – pavyzdžiui, 1-1999-0001.01;

B skiltyje – kreditoriaus, suteikusio paskolą, pavadinimas;

C skiltyje – valiutos, kuria gaunama paskola, kodas;

D skiltyje – visa gaunamos paskolos suma (valiuta (mln.), kuria gaunama paskola);

E skiltyje – visa gaunamos paskolos suma (mln. litų, taikant ataskaitinio mėnesio paskutinės dienos oficialų lito ir užsienio valiutos, kuria suteikta paskola, santykį);

F skiltyje – paskolos sutartyje nustatyta metinė palūkanų norma (procentais, jei palūkanų norma kintama, – žodžiais);

G skiltyje – paskolos sutarties pasirašymo data;

H skiltyje – paskolos grąžinimo data arba galiojimo laikas (ilgalaikės paskolos – metais, trumpalaikės paskolos – dienomis);

I skiltyje – gauta paskolos suma pagal ataskaitinio mėnesio paskutinės dienos būklę (valiuta, kuria suteikta paskola);

J skiltyje – gauta paskolos suma pagal ataskaitinio mėnesio paskutinės dienos būklę (litais);

K skiltyje – kreditoriui grąžinta paskolos dalis pagal ataskaitinio mėnesio paskutinės dienos būklę (valiuta, kuria suteikta paskola);

L skiltyje – kreditoriui grąžinta paskolos dalis pagal ataskaitinio mėnesio paskutinės dienos būklę (litais);

M skiltyje – negrąžinta paskolos dalis pagal ataskaitinio mėnesio paskutinės dienos būklę (valiuta, kuria suteikta paskola);

N skiltyje – negrąžinta paskolos dalis pagal ataskaitinio mėnesio paskutinės dienos būklę (litais);

O skiltyje – paskolos paskirtis (pagal Lietuvos Respublikos valstybės skolos įstatyme nustatytus tikslus);

P – E skilties bendra suma, susidaranti iš visų gaunamų paskolų pagal ataskaitinio mėnesio paskutinės dienos būklę;

R – J skilties bendra suma, susidaranti iš visų gautų paskolų pagal ataskaitinio mėnesio paskutinės dienos būklę;

S – L skilties bendra suma, susidaranti iš visų grąžintų paskolų pagal ataskaitinio mėnesio paskutinės dienos būklę;

T – N skilties bendra suma, susidaranti iš visų gautų, bet negrąžintų paskolų pagal ataskaitinio mėnesio paskutinės dienos būklę.

III. LIETUVOS RESPUBLIKOS VYRIAUSYBĖS VERTYBINIŲ POPIERIŲ, IŠLEISTŲ VIDAUS (UŽSIENIO) RINKOJE, EMISIJŲ ŽINIARAŠČIO SUDARYMAS

13. Lietuvos Respublikos Vyriausybės vertybinių popierių (toliau – vertybiniai popieriai), išleistų vidaus (užsienio) rinkoje, emisijų žiniaraštyje (2 priedas) rodomos tik neišpirktos vertybinių popierių emisijos.

14. Pildant Lietuvos Respublikos Vyriausybės vertybinių popierių emisijų žiniaraštį, įrašoma:

A skiltyje – vertybinių popierių emisijai suteiktas žiniaraščio numeris (x-xxxx-xxxxx), kurio pirmasis skaičius reiškia žiniaraščio kodą kompiuterinėje programoje, kiti keturi skaičiai – vertybinių popierių išleidimo metus (nuo 1999 metų), o paskutiniai penki – vertybinių popierių emisijos kodą atsižvelgiant į tarptautinę klasifikaciją;

B skiltyje – Lietuvos Respublikos įstatymo, Lietuvos Respublikos Seimo nutarimo, Lietuvos Respublikos Vyriausybės nutarimo dėl vertybinių popierių išleidimo data ir numeris;

C skiltyje – vertybinių popierių rūšis;

D skiltyje – vertybinių popierių išleidimo diena, kurią nustato Finansų ministerija;

E skiltyje – vertybinių popierių išpirkimo diena, kurią nustato Finansų ministerija;

F skiltyje – laikotarpis nuo vertybinių popierių išleidimo iki jų išpirkimo dienos (dienomis);

G skiltyje – parduotų vertybinių popierių, turinčių atkarpas, – atkarpos dydis, neturinčių atkarpų, – vidutinis pelningumas (procentais);

H skiltyje – kiekvienos išleistų vertybinių popierių emisijos nominali vertė (emisijos valiuta);

I skiltyje – kiekvienos išleistų vertybinių popierių emisijos nominali vertė (litais);

J skiltyje – skola už neišpirktus vertybinius popierius (emisijos valiuta);

K skiltyje – skola už neišpirktus vertybinius popierius (litais);

L – I skilties bendra suma, susidaranti iš visų išleistų vertybinių popierių bendros nominalios vertės pagal ataskaitinio mėnesio paskutinės dienos būklę (litais);

M – K skilties bendra suma, susidaranti iš visos skolos už vertybinius popierius pagal ataskaitinio mėnesio paskutinės dienos būklę.

IV. VALSTYBĖS SOCIALINĖS APSAUGOS FONDŲ SEKTORIUI PRISKIRIAMŲ SUBJEKTŲ GAUNAMŲ VIDAUS (UŽSIENIO) PASKOLŲ ŽINIARAŠČIO SUDARYMAS

15. Pildant valstybės socialinės apsaugos fondų sektoriui priskiriamų subjektų gaunamų vidaus (užsienio) paskolų žiniaraštį (3 priedas), įrašoma:

A skiltyje – gaunamai paskolai suteiktas devynženklis žiniaraščio numeris (x-xxxx-xxxx), kurio pirmasis skaičius reiškia žiniaraščio kodą kompiuterinėje programoje, kiti keturi skaičiai – paskolos sutarties pasirašymo metus, o paskutiniai keturi – eilės numerį. Kai paskola imama dalimis, kiekvienai daliai papildomai suteikiamas dviženklis eilės numeris – pavyzdžiui, 1-1999-0001.01;

B skiltyje – skolininko pavadinimas;

C skiltyje – kreditoriaus, suteikusio paskolą, pavadinimas;

D skiltyje – valiutos, kuria gaunama paskola, kodas;

E skiltyje – visa gaunamos paskolos suma (valiuta (mln.), kuria gaunama paskola);

F skiltyje – visa gaunamos paskolos suma (mln. litų, taikant ataskaitinio mėnesio paskutinės dienos oficialų lito ir užsienio valiutos, kuria suteikta paskola, santykį);

G skiltyje – paskolos sutartyje nustatyta metinė palūkanų norma (procentais, jei palūkanų norma kintama, – žodžiais);

H skiltyje – paskolos sutarties pasirašymo data;

I skiltyje – paskolos grąžinimo data arba galiojimo laikas (ilgalaikės paskolos – metais, trumpalaikės paskolos – dienomis);

J skiltyje – gauta paskolos suma pagal ataskaitinio mėnesio paskutinės dienos būklę (valiuta, kuria suteikta paskola);

K skiltyje – gauta paskolos suma pagal ataskaitinio mėnesio paskutinės dienos būklę (litais);

L skiltyje – kreditoriui grąžinta paskolos dalis pagal ataskaitinio mėnesio paskutinės dienos būklę (valiuta, kuria suteikta paskola);

M skiltyje – kreditoriui grąžinta paskolos dalis pagal ataskaitinio mėnesio paskutinės dienos būklę (litais);

N skiltyje – negrąžinta paskolos dalis pagal ataskaitinio mėnesio paskutinės dienos būklę (valiuta, kuria suteikta paskola);

O skiltyje – negrąžinta paskolos dalis pagal ataskaitinio mėnesio paskutinės dienos būklę (litais);

P skiltyje – paskolos paskirtis;

R – F skilties bendra suma, susidaranti iš visų gaunamų paskolų pagal ataskaitinio mėnesio paskutinės dienos būklę;

S – K skilties bendra suma, susidaranti iš visų gautų paskolų pagal ataskaitinio mėnesio paskutinės dienos būklę;

T – M skilties bendra suma, susidaranti iš visų grąžintų paskolų pagal ataskaitinio mėnesio paskutinės dienos būklę;

U – O skilties bendra suma, susidaranti iš visų gautų, bet negrąžintų paskolų pagal ataskaitinio mėnesio paskutinės dienos būklę.

V. VALSTYBĖS SOCIALINĖS APSAUGOS FONDŲ SEKTORIAMS PRISKIRIAMŲ SUBJEKTŲ SKOLINIŲ ĮSIPAREIGOJIMŲ ATASKAITOS PATEIKIMAS

16. Valstybės socialinės apsaugos fondų sektoriams priskiriami subjektai pagal Lietuvos Respublikos skolos įstatymo 8 straipsnio 5 dalį privalo kiekvieną mėnesį (ne vėliau kaip iki kito mėnesio 5 dienos) pateikti Finansų ministerijai prisiimtų skolinių įsipareigojimų vykdymo ir naujų prisiimtų įsipareigojimų per ataskaitinį laikotarpį ataskaitą (4 priedas).

17. Ataskaitoje pateikiami kiekvieno įsipareigojimo ataskaitinio laikotarpio (mėnesio) ir viso įsipareigojimo vykdymo laikotarpio duomenys.

18. Ataskaitose duomenys turi būti nurodomi valiuta ir litais dviejų ženklų po kablelio tikslumu, banko lėšų pervedimo dienos (arba pajamavimo dienos) lito ir užsienio valiutos santykiu ir nurodoma kiekvieno pervedimo data.

______________

Centrinės valdžios ir valstybės socialinės apsaugos

fondų sektoriams priskiriamų subjektų skolinių

įsipareigojimų apskaitos taisyklių

1 priedas

(dokumento sudarytojo pavadinimas)

CENTRINĖS VALDŽIOS SEKTORIUI PRISKIRIAMŲ SUBJEKTŲ GAUNAMŲ VIDAUS (UŽSIENIO) paskolų ŽINIARAŠTIS PAGAL ________ M. _______________ ____ D. DUOMENIS

Paskolos žiniaraščio numeris	Kreditoriaus pavadinimas	Valiuta	Paskolos suma pagal sutartį (mln.)	Palūkanų norma	Pasirašymo data	Paskolos grąžinimo data	Gauta paskolos suma	Grąžinta paskolos suma	Įsiskolinimas	Paskirtis

valiuta	litais

valiuta	litais	valiuta	litais	valiuta	litais

A	B	C	D	E	F	G	H	I	J	K	L	M	N	O
P	R	S	T

______________

Centrinės valdžios ir valstybės socialinės apsaugos

fondų sektoriams priskiriamų subjektų skolinių

įsipareigojimų apskaitos taisyklių

2 priedas

(dokumento sudarytojo pavadinimas)

Lietuvos Respublikos Vyriausybės vertybinių popierių, išleistų VIDAUS (UŽSIENIO) RINKOJE, emisijų ŽINIARAŠTIS PAGAL ________ M. _______________ ____ D. DUOMENIS

Emisijos žiniaraščio numeris	Teisinis pagrindas	Vertybinių popierių rūšis	Išleidimo data	Išpirkimo data	Trukmė (dienomis)	Palūkanų norma	Nominali emisijos vertė	Įsiskolinimas

(valiuta)	(litais)	(valiuta)	(litais)
A	B	C	D	E	F	G	H	I	J	K
L	M

______________

Centrinės valdžios ir valstybės socialinės apsaugos

fondų sektoriams priskiriamų subjektų skolinių

įsipareigojimų apskaitos taisyklių

3 priedas

(dokumento sudarytojo pavadinimas)

VALSTYBĖS SOCIALINĖS APSAUGOS FONDŲ SEKTORIUI PRISKIRIAMŲ SUBJEKTŲ GAUNAMŲ VIDAUS (užsienio) ŽINIARAŠTIS PAGAL ________ M. _______________ ____ D. DUOMENIS

Paskolos žiniaraščio numeris	Skolininko pavadinimas	Kreditoriaus pavadinimas	Valiuta	Paskolos suma pagal sutartį (mln.)	Palūkanų norma	Pasirašymo data	Paskolos grąžinimo data	Gauta paskolos suma	Grąžinta paskolos suma	Įsiskolinimas	Paskirtis

valiuta	litais

valiuta	litais	valiuta	litais	valiuta	litais

A	B	C	D	E	F	G	H	I	J	K	L	M	N	O	P
R	S	T	U

______________

Centrinės valdžios ir valstybės socialinės

apsaugos fondų sektoriams priskiriamų

subjektų skolinių įsipareigojimų apskaitos

taisyklių

4 priedas

__________________________________

(subjekto/skolininko pavadinimas)

__________________________________

(subjekto/skolininko kodas, adresas, banko rekvizitai)

ATASKAITA

_________Nr._________

(data)

_______________

(parengimo vieta)

Dėl Valstybės socialinės apsaugos fondų sektoriui priskiriamų subjektų paskolų, gautų pagal paskolų/ paskolų su valstybės garantija / lizingo (finansinės nuomos) sutartis ar kitus įsipareigojamuosius skolos dokumentus, panaudojimo per ____ m. ______________ ___ d.

paskolos (garantinio rašto ar kito

įsipareigojamojo dokumento) data ir numeris

paskolos šaltinis (kreditorius)

paskola valiuta

__________________________________	bendra paskolos suma pagal sutartį

ataskaitinio laikotarpio palūkanų norma

paskolos grąžinimo data

Pervedimo (pajamavimo) data	Suma per ataskaitinį laikotarpį	Suma nuo paskolos gavimo pradžios

paskolos valiuta	litais (pervedimo dienos kursu)	paskolos valiuta	litais (pervedimo dienos kursu)
Gauta paskola arba jos dalis
Sumokėtos palūkanos
Grąžinta paskolos dalis
Negrąžinta paskolos dalis	X	X	X	X

(pareigos)	(parašas)	(vardas, pavardė)

A.V.

Rengėjo v. pavardė, telefono Nr.

______________